Xesús, toca os meu ollos cegos
Xesús, nesta Coresma queremos poñernos en marcha, en camiño, buscando que Xesús cociñe a nosa vida coa receita da vida eterna. 

O lume e a calor transforman os alimentos dándolles un sabor agradable e apetecibles ao padal. Cantas veces tamén nós andamos faltos de luz e calor, estamos fríos e apagados, queremos madurar pero seguimos verdes e sen madureza. 

Hoxe achegámonos a ti como o cego Bartimeo, apagado, sen ánimo e afastado da vida de fillos teus polo pecado.

Xesús, toca os meus ollos e o meu corazón, lava a miña vida para que poida ver, cociña a miña vida co Lume do teu Amor
Transforma a miña vida, Señor, e converte o meu corazón a ti.
Xesús, como o cego do camiño, tócame no sacramento do Perdón, abre os meus ollos cegos polo pecado, convérteme coa túa luz e calor. Amén.

Grazas san Xosé, polo teu silencio.  Non dixeches nada, pero fixeches moito. As túas palabras non as recolleu ninguén, pero a túa pegada hoxe segue viva.
Grazas san Xosé, pola túa humildade. No fixeches excesivo ruído. Non se te veu demasiado. Non quixeches ser protagonista.
Grazas san Xosé, pola túa alegría. A túa felicidade foi acompañar á Virxe. A túa alegría foi ver medrar a Xesús. A túa fe estivo sostida por Deus
Grazas san Xosé, pola túa fe. Tiveches dúbidas, pero seguiches camiñando. Tiveches soños, e un anxo, neles falouche. Tiveches momentos malos, pero o anxo  consoloute.

Grazas san Xosé, pola túa misión. Fuches como un pai para Xesús. Fuches auténtico esposo da Virxe. Fuches traballador no teu taller. Fuches home de ben e de paz.
Grazas san Xosé, coida a todos os pais, guíaos e anímaos e coida tamén os seminaristas, que crezan as vocacións sacerdotais.

O debuxante Fano regálanos unha dinámica que seguimos en Coresma: “A receita coresmal”. Canto Fano e Quirós: Receita coresmal, https://youtu.be/p7PZ_saWUIE  Materiais Fano: https://drive.google.com/drive/folders/1sumZW8BweFyZvtMVVdZOrZKpmttkch6a


Os ingredientes que Xesús dá 

para que a túa vida teña

sabor: 4º O LUME que converte

I SAMUEL 16, 1b. 6-7. 10-13a: David é unxido rei de Israel.
SALMO 22: R/. O Señor és o meu pastor, nada me falta.

EFESIOS 5, 8-14: Érguete de entre os mortos, e Cristo será a l

XOÁN 9, 1.6-9. 13-17. 34-38: Foi, lavouse e volveu con vista. (forma breve) Narrador:  Naquel tempo, ao pasar, viu Xesús un home cego de nacemento. Entón cuspiu na terra, fixo barro coa saliva, untoullo nos ollos ao cego, e díxolle: 

Xesús: -«Vai lavarte á piscina de Siloé (que significa Enviado)». Narrador: El foi, lavouse, e volveu con vista. E os veciños e os que antes adoitaban velo pedir esmola preguntaban: 

Veciños: -«Non é ese o que sentaba a pedir?». 

Narrador: Uns dicían: 

Veciños: -«O mesmo». 

Narrador: Outros dicían: 

Veciños: -«Non é el, pero paréceselle». 
Narrador: El respondía:
Cego: -«Son eu».
Narrador: Levaron ante os fariseos ao que fora cego. Era sábado o día que Xesús fixo barro e lle abriu os ollos. Tamén os fariseos lle preguntaban como adquirira a vista. El  contestoulles:
Cego: -«Púxome barro nos ollos, laveime e vexo».
Narrador: Algúns dos fariseos comentaban:
Fariseos: -«Este home non vén de Deus, porque non garda o sábado».
Narrador: Outros replicaban:
Fariseos: -«Como pode un pecador facer semellantes signos?». 

Narrador: E estaban divididos. E volveron preguntarlle ao cego:

 Fariseos: -«E ti, que dis do que che abriu os ollos?».

 Narrador: El contestou:
Cego: -«Que é un profeta».
Narrador: Replicáronlle:
Fariseos: -«Naciches completamente en pecado, e vasnos
dar leccións a nós?».

Narrador: E expulsárono. Oíu Xesús que expulsaran,  encontrouno e díxolle:
Xesús: -«Cres ti no Fillo do home?».
Narrador: El contestou:
Cego: -«E quen é, Señor, para que crea nel?».
Narrador: Xesús díxolle:
Xesús: -«Estás véndoo: o que che está falando, ese é».
Narrador: El díxolle: 

Cego: -«Creo, Señor». 

Narrador: E prostrouse ante el.
Palabra del Señor. 

 (Narrador-Xesús-Veciños-Cego)

Nesta Coresma imos deixar que Xesús cociñe a nosa vida coa RECEita da vida eterna. Cada domingo a Palabra de Deus vainos regalar un INGREDIENTE que dará máis sabor á nosa vida. Xa usamos o Pan da Palabra?
Fixemos o que Xesús nos pedía? Acudimos ao que é Auga Viva?
1.- VER: O lume cociña os alimentos
* Hai alimentos que necesitan do lume para podelos comer: abrándaos, dálle unha cor e sabor agradables e son fáciles de mastigar. Sabes algún exemplo? Pois si, a masa transfórmase en pan, o millo en flocos de millo (ver debuxo de Fano) etc. Agora, cociñamos con electricidade ou en vitrocerámica, pero tamén con lume en cociñas de gas ou en lume directo nas grelladas, co que a carne ou o pan, ou a paella adquiren mellor sabor. 

* Na nosa vida tamén necesitamos “lume” que nos dea luz e calor: ás veces estamos “fríos”, apagados…; queremos madurar pero seguimos “verdes”; hai cousas que difíciles de “dixerir”, de asimilar…; experimentamos que hai “microbios” (actitudes, pensamentos ou ideas) que nos fan dano e non podemos quitárnolos de encima… 
                                                                                 Pásache a ti así? En que?
2.- XULGAR: A luz e o lume que nos transforma
* No 4º domingo de Coresma, Xesús, atópase cun cego de nacemento. Que lle pasaba? Faltáballe “lume”, sentía apagado, sen ánimo, só podía estar sentado pedindo esmola. Encima, sentía a frialdade que lle transmitían os demais, que pensaban que había nado cego porque el ou os seus pais pecaran. E non sabía 

  como “dixerir” isto.
* Pero Xesús preséntase como “a luz do mundo”. Xesús comeza a “cociñar” na

súa vida: “cuspiu na terra, fixo barro coa saliva, untoullo nos ollos…” para que empezase a notar o Lume do Amor de Deus. E dille: “Vai lavarte á piscina de Siloé”. E o cego déixase tocar por Xesús e fai o que lle di: “Fun a Siloé, laveime, e empecei a ver”. O que antes era cego agora ve completamente transformada a súa vida porque se deixou cociñar polo Lume do Amor de Xesús. Xesús sanda a un cego de nacemento, película: https://youtu.be/ 

* O mesmo que os alimentos se transforman ao recibir a calor, tamén nós debemos deixar que Xesús nos transforme: este proceso é o que chamamos a conversión. A verdadeira conversión prodúcese se nos deixamos “abrasar” polo Lume do Amor de Xesús, (ponse o debuxo da tixola) se deixamos de verdade que El nos “toque”. Como? Por unha persoa coa que nos atopamos e que nos axuda a “ver” as cousas doutra forma, con sabor… Que persoas?
3.- ACTUAR: Poñémonos “mans á masa”
* Deixemos que Xesús poida acender ben o Lume do Amor na nosa vida: coidando a oración, chegando puntual á eucaristía; coñecéndoo mellor e participando na parroquia e dicíndolle: “Xesús, tócame no Sacramento do Perdón, abre os  meus ollos cegos polo pecado, convérteme coa túa luz e calor”.                                  Que imos facer?
Canto: O Señor é a miña Luz e mi salvación (Sal 22), Hna. Glenda, canto: https://youtu.be/OFMU-N9P8Tk
Xesús sanda o cego, The Chosen, Episodio 403: https://youtu.be/cKdDtdeEJpA

